ગુજરાત વિધાનસભાના વિરોધ પક્ષના નેતા શંકરસિંહ વાઘેલાએ ર્સિજકલ સ્ટ્રાઇકનો યશ આરએસએસને આપનારા દેશના સંરક્ષણ પ્રધાન મનોહર પારિકરની આકરી ઝાટકણી કાઢતા જણાવ્યું છે કે, ભૂતકાળમાં ભાજપ સરકારના વિદેશપ્રધાન કરોડો રૂપિયાની બેગ સાથે અઝહર મસૂદને કંદહાર મૂકી આવ્યા, કર્ણાટકના પૂર્વ મંત્રી યેદીયુરપ્પા ૨૨ દિવસ જેલમાં ગયા, પૂર્વ અધ્યક્ષ બાંગારૂ વીડિયોમાં લાંચ લેતા પકડાયા, મધ્યપ્રદેશમાં વ્યાપમ્ કૌભાંડ થયું, ભાજપના પૂર્વ સાંસદ દિલીપસિંહ જૂદેવ હાથમાં દારૂના ગ્લાસ સાથે ભ્રષ્ટાચારમાં પકડાયા, પૂર્વ સાંસદ બાબુ કટારા કબુતરબાજીમાં પકડાયા, અધ્યક્ષ એન્કાઉન્ટરોમાં જેલમાં જઈ તડીપાર થયા, એક મંત્રી મત્સ્યોદ્યોગ કાંડમાં સલવાયા- શું આ બધી ભ્રષ્ટાચારની સ્ટ્રાઇક પણ આરએસએસની પ્રેરણાથી જ થઈ હતી ને થાય છે?